CELEX: 62013CN0311
Language: el
Date: 2013-06-07 00:00:00
Title: Υπόθεση C-311/13: Αίτηση προδικαστικής αποφάσεως, την οποία υπέβαλε το Centrale Raad van Beroep (Κάτω Χώρες) στις 7 Ιουνίου 2013 — O. Tümer κατά Raad van bestuur van het Uitvoeringsinstituut werknemersverzekeringen

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/20
            
         Αίτηση προδικαστικής αποφάσεως, την οποία υπέβαλε το Centrale Raad van Beroep (Κάτω Χώρες) στις 7 Ιουνίου 2013 — O. Tümer κατά Raad van bestuur van het Uitvoeringsinstituut werknemersverzekeringen
   (Υπόθεση C-311/13)
   2013/C 252/31
   Γλώσσα διαδικασίας: η ολλανδική
   
      Αιτούν δικαστήριο
   
   Centrale Raad van Beroep
   
      Διάδικοι στην υπόθεση της κύριας δίκης
   
   
      Εφεσείων: O. Tümer
   
      Εφεσίβλητο: Raad van bestuur van het Uitvoeringsinstituut werknemersverzekeringen
   
      Προδικαστικό ερώτημα
   
   Πρέπει, λαμβανομένης υπόψη επίσης της νομικής της βάσεως η οποία είναι το άρθρο 137, παράγραφος 2, ΣΕΚ (νυν άρθρο 153, παράγραφος 2, ΣΛΕΕ), η οδηγία περί αφερεγγυότητας (1), και ειδικότερα τα άρθρα της 2, 3 και 4, να ερμηνευθεί κατά τέτοιον τρόπο ώστε να είναι ασύμβατη με αυτήν μια εθνική ρύθμιση, όπως τα άρθρα 3, παράγραφος 3, και 61 του WW, βάσει της οποίας ένας αλλοδαπός, που είναι υπήκοος τρίτης χώρας και δεν έχει νόμιμη διαμονή στις Κάτω Χώρες κατά την έννοια του άρθρου 8, στοιχεία a έως και e και l, του Vreemdelingenwet 2000, δεν θεωρείται μισθωτός, επίσης σε μια περίπτωση όπως αυτή του εφεσείοντος ο οποίος έχει ζητήσει παροχή αφερεγγυότητας, αλλά κατά το αστικό δίκαιο πρέπει να θεωρηθεί μισθωτός και πληροί τις λοιπές προϋποθέσεις για τη χορήγηση της παροχής αυτής;
   
      (1)  Οδηγία 2008/94/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, περί προστασίας των μισθωτών σε περίπτωση αφερεγγυότητας του εργοδότη (κωδικοποιημένη έκδοση) (ΕΕ L 283, σ. 36).